αρχοντος αιακιδα του φιλαιτωλου μηνος δαιδαφοριου επι τοισδε απεδοτο αμυντας σωσια δελφος τωι απολλωνι τωι πυθιωι σωμα ανδρειον ωι ονομα σωτηριχος το γενος θραικα τιμας αργυριου μναν εξ καθως επιστευσε σωτηριχος τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιων ο κα θελη και αποτρεχων οις κα θελη. βεβαιωτηρ κατα τον νομον δαμενης ορεστα. παραμεινατω δε παρα αμυνταν σωτηριχος ετη οκτω ανενκλητως ει δε ο μεν φαιη ανενκλητως παραμενειν και μηθεν κατα αμυντα κακον πρασσειν μηδε κατα του υιου αμυντα αμυντας δε ει ενκαλεοι η ο υιος αυτου αμυντας σωτηριχω κριθεντω εν ανδροις τριοις ους συνειλοντο διοδωρω μνασιθεου κλευδαμω κλεωνος αρχελαω θηβαγορα ο τι δε κα ουτοι κρινωντι ομοσαντε[ς] τουτο κυριον εστω ει δε τι ανθρωπινον γενοιτο περι τινα των κοινων εν τοις ετεοις τοις γεγραμμενοις εφελεσθων αλλον αντ αυτου και ο εφαιρεθεις κρινετω μετα των και ως συνηρημενων ει δε μη θελοι αμυντας η σωτηριχος αντι των απογενομενων κοινων ειτε ενος ειτε πλειονων συνεφαιρεισθαι τους κοινους τωι θελοντι αυτων εφαιρειν και κυριοι εοντω οι καταλ[ι]πομενοι ειτε εις ειτε πλειονες ειεν οι κρινοντες καθως επανω γεγραπται αρ[χ]ει του χρονου μην ποιτροπιος ο επ αιακιδα ει δε τι κα παθη αμυντας εν τοις οκτω ετεοις παραμενετω [σ]ωτηρι[χ]ος παρα τον υιον αυτου αμυνταν ποιων παντα καθως επανω γεγραπται αχρι κα διεξελθωντι τα οκτω ετη το δε εγκλημα μη μακροτερον επικαλεισθω διμηνου επει δε κα διεξελθη ο χρονος τα ετη οκτω και παραμεινη σωτηριχος παρα αμυνταν τον αποδομενον και τον υιον αμυνταν αποτρεχετω σωτηριχος οις κα θελη. ει δε τις κα απτηται σωτηριχου βεβαιον παρεχοντω τωι θεωι ταν ωναν ο τε αποδομενος αμυντας και ο υιος αυτου αμυντας και ο βεβαιωτηρ δαμενης βεβαιουτω. ομοιως δε και οι παρατυγχανοντες κυριοι εστω συλεοντες σωτηριχον επι τον θεον αζαμιοι οντες και ανυποδικοι πασας δικας και ζαμιας. ει δε μη παραμειναι σωτηριχος παρα αμυνταν καθως γεγραπται α τε ωνα ατελης και ακυρ[ο]ς ε[σ]τω και ο βεβαιωτηρ μη βεβαιουτω. ει δε μαλακισθειη σωτηριχος ο μη γινοιτο πλειον διμηνου επαποδοτω του πλειονος χρονου σωτηριχος αμυντα και ποτιπαραμεινατω. μαρτυρες οι ιερεις του απολλωνος αθαμβος αμυντας ιδιωται αριστιων αγωνος ηρυς ευδωρου καλλιερος νικων κρατων νικοδαμου θεοφραστος κλεοδαμος κλεωνος. ταν ωνα[ν] κα[ι] το ομολογον φυλασσει καλλιερος.
Phokis — Delphi — 173 BC
 173 BC